### 4.     Beslutning om anlægsbevilling til anlæg af cykelsti til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2020-266337

**Sagstype**

Beslutning.

**Resume og sagens baggrund**

Kommunalbestyrelsen besluttede på sit møde den 21. marts
2018 at etablere en cykelstiforbindelse til [adresse]. Efter igangsætning af
anlægsarbejdet har der vist sig flere udfordringer i tilknytning til de valgte
løsninger, og der er den 24. juni 2020 tilført ekstra midler til projektet som
følge af problematiske jordbundsforhold og ændret løsning vedrørende afvanding
af stien på strækningen ved [adresse]. Hen over sommeren har der imidlertid vist
sig yderligere udfordringer i forbindelse med jordbundsforhold, afvandingsløsninger
og projekteringsfejl. Der skal derfor tages stilling til en yderligere
udvidelse af anlægsbudgettet.

**Indstillinger**

Direktøren indstiller, at der gives en tillægsbevilling på
5,7 mio. kr. til anlægsbevillingen til færdiggørelse af cykelstien til [adresse]
finansieret af kassen.

**Behandling**

Økonomiudvalget og Kommunalbestyrelsen.

**Sagsfremstilling**

På mødet i Kommunalbestyrelsen den 21. marts 2018 blev der
truffet beslutning om at gennemføre etableringen af en cykelstiforbindelse til
[adresse].

Den afholdte licitation viste et behov for en udvidelse af
budgetrammen, og i forbindelse med budgetaftalen for 2020-2023 blev der på
investeringsoversigten afsat en ekstra bevilling til projektet på 1,0 mio. kr.
således, at der i alt var afsat 18,8 mio. kr.

Efterfølgende er der den 24. juni 2020 bevilget yderligere
3,2 mio. kr. til projektet på grund af uforudsete udfordringer i forbindelse
med problematiske jordbundsforhold og ændret løsning vedrørende afvanding af
cykelstien på strækningen ved [adresse].

I løbet af sommeren 2020 er projektet blevet yderligere
udfordret af vanskelige jordbundsforhold på flere strækninger, herunder
jordforurening. Derudover er der opstået behov for også at udvide
afvandingsløsningen på strækningen ved Ulstrup. Dertil kommer, at der på flere
elementer har været mangler i projekteringen og dermed ekstra udgifter, der
ikke har været med i det oprindelige udbud.

Samlet vil disse udgifter, som ikke tidligere har været
kendte, løbe op i 5,7 mio. kr. Der er behov for at udvide anlægsbevillingen til
projektet med dette beløb.

Det samlede cykelstiforløb forventes færdigt i efteråret
2020.

**Økonomiske konsekvenser**

Der er med de tidligere bevillinger afsat i alt 22,0 mio.
kr. til anlæg af cykelstien til [adresse].

Der gives en tillægsbevilling til anlægsbevillingen på 5,7
mio. kr. finansieret af kassen.

[adresse] bemærkninger er indarbejdet i sagen.

**Økonomiudvalgets møde den 9.
september 2020:**

Anbefales.